钦定古今图书集成/明伦汇编/氏族典/第077卷 > 《滕县志》 > 吴保安
## 钦定古今图书集成/明伦汇编/氏族典/第077卷 > 《滕县志》 > 吴保安

按《唐书吴保安传》：“保安，字永固，魏州人，气挺特不俗。
睿宗时，姚隽蛮叛，拜李蒙为姚州都督。宰相郭元振
以弟之子仲翔托蒙，蒙表为判官。时保安罢义安尉，
未得调，以仲翔里人也，不介而见曰：‘愿因子得事李
将军可乎’？仲翔虽无雅故，哀其穷，力荐之，蒙表掌书
记。保安后往，蒙已深入，与蛮战没，仲翔被执。蛮之俘”
华人必厚责财乃肯赎。闻仲翔贵胄也，求千缣，会元
振物故，保安留隽州营赎力。居货十年，得缣七百。妻
子客遂州，闲关，求保安所在，困姚州不能进。都督杨
安居知状，异之，贷为赀助。保安即委缣于蛮，得仲翔
以归。保安以彰山丞，客死丧，不克归。仲翔为服缞绖囊其骨负之归，葬魏州。